《瓜洲渡江至银山寺访程鱼门》
清代·储国钧

辍棹银山麓，披襟青豆房。故人同一饭，情话易斜阳。

木叶先秋脱，江云杂雨凉。泠泠上方磬，相送出松篁。

作者简介：清江苏荆溪人，字长源。储雄文子。独好为诗，有闻于时。杜门屏迹，绝不与豪贵人通。家贫无以为资，至并日而食，怡然不以为意，惟曰与其徒陆致远讲说古诗人遗法，相吟啸为乐。著有《一壑风烟集》、《艳碧斋集》、《放集》。